Hovorme o jedle: denná téma:  Tuky, cukry, soľ

Názov aktivít: „Tuky, cukry, soľ – vyhlásili sme im boj“

Čiastkové aktivity:

1. Ochutnávka pre rodičov
2. Detská konferencia - z každého rožka troška
3. Príprava jednoduchých nátierok s priloženými postupmi 
4. Beseda s odborníkom 
Aktivity, ktoré sme si pre žiakov pripravili sa navzájom prelínajú a jedna nadväzuje na druhú. Všetky majú však spoločný cieľ – vychovať zdravých a uvedomelých mladých ľudí, vytvoriť  u nich základ zdravého spôsobu života, ktorého súčasťou je zdravé stravovanie, natrvalo, schopných predať myšlienky zdravého povedomia svojmu blízkemu, či širšiemu okoliu.

Metodický list k aktivite č.3: Príprava jednoduchých nátierok s priloženými postupmi 
1. Cieľ , zameranie aktivity: Žiaci majú poznať a naučiť sa v každodennom živote používať zdravé náhrady  tukov, cukrov a soli ,  vedieť si sami podľa priložených receptov zhotoviť  chutné, ale zdravé  nátierky, pripravovať zdravé jedlá aj doma s rodičmi.
2. Vyučovací predmet: biológia, triednická hodina 
3. Pomôcky: Návod na prípravu – recept, misky, strúhadlo, nožík, doska na krájanie, varešky na zamiešanie, suroviny : 4 jabĺčka, 4 mrkvy, 2 červené repy, tavený syr, tvrdý syr, jogurt ( náhrada za tatársku omáčku), citrón, cesnak (1-2 strúčiky),  mleté (sekané) orechy, petržlenová vňať, čierne korenie, celozrnné pečivo 
4. Príprava: Na predchádzajúcej hodine biológie musia byť žiaci upozornení o tom, že sa chystá tématický týždeň „Hovorme o jedle“ a následne oboznámení s témami, ktorým sa budeme venovať. Čiastkové informácie si žiaci môžu pripraviť už doma. Tiež je potrebné povedať žiakom, aké pomôcky si majú priniesť na prípravu výstupov svojich projektov.
5. Postup / Realizácia: Žiaci si sami ( 7.ročníka, ale môžu všetky ročníky) podľa priložených receptov zhotovia 2 chutné nátierky, v ktorých použijú tavený  a tvrdý syr, biely jogurt, surovú mrkvu, červenú repu, jablká , cesnak , orechy, citrónovú šťavu a bylinky. Žiaci si prečítajú návod na prípravu, nejasnosti prekonzultujú s vyučujúcim, roztriedia a očistia si suroviny a samostatne pripravia obe nátierky. Po dokončení  ich vkusne naaranžujú na celozrnné pečivo a skonzumujú namiesto desiaty (ak sa im nátierky zvýšia, môžu ponúknuť kamarátov z iných tria, alebo rodičov).  Recepty žiaci priložia do knihy receptov „Jablčníček“, ktorú sme zostavili v rámci aktivít  k dennej téme „Zelenina a ovocie“. Tá bude rozmnožená a uložená v školskej knižnici, a takto k dispozícii pre každú triedu, aby si žiaci mohli vyrábať  zdravé dobroty v škole, ale aj doma.
6. Zhrnutie: Žiaci takto získajú nielen ucelené a trvalé vedomosti a zručnosti o zdravých náhradách tukov, cukrov a soli.
7. Prílohy:

